Владимир Палей
Пламъчета

Превод от руски: Диана Павлова, —

chitanka.info

Във юнския сумрак, си спомням, през войната,

под ярката звезда, изгряла над простора,

видях как в малка къщичка на края на гората

проблесна светлинка в едничкия прозорец.

И мамейки към себе си, в страната на мечтите,

вечерната звезда блестеше горделиво,

а в дремещото село, там долу — сред брезите,

пламъчето земно мъждукаше страхливо.

Но синкавият дим се вдигна към звездата

от земното огнище във нишка непрекъсната

и някаква надежда долавяше душата –

че те горяха заедно в неуловима връзка.

Февруари 1917

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.